Gerðarsafn leitar að að framúrskarandi hönnuðum og arkitektum sem nýverið hafa útskrifast erlendis fyrir sýninguna Fylgið okkur sem opnar á HönnunarMars 2020 . Sýningin Fylgið okkur teflir fram völdum verkum frá nýjum og upprennandi hönnuðum . Sýningarstjóri er Sara Jónsdóttir . Á sýningunni er sjónum beint að hönnuðum , sem nýsprottnir eru fram á sjónarsviðið en eiga það sammerkt að hafa með sínum fyrstu verkum vakið athygli og eftirvæntingu , hver á sínu sviði . Markmiðið er að halda árlega sýningu í Gerðarsafni á HönnunarMars þar sem ljósi er varpað á framúrskarandi verkefni ungra og nýútskrifaða hönnuði og arkitekta . Leitað er eftir ábendingum um og / eða umsóknum frá framúrskarandi íslenskum hönnuðum og arkitektum , sem eiga það sameiginlegt að hafa nýverið lokið námi erlendis . – Verkefnið má vera náms - eða útskriftarverkefni á BA eða MA stigi , eða verkefni sem unnið er að námi loknu . – Hönnuðurinn eða arkitektinn hefur lokið námi 2016 eða síðar . Ábendingar óskast sendar á tölvupósti á Söru Jónsdóttur sýningarstjóra merkt Fylgið okkur ágerdarsafn@kopavogur.is fyrir 10. desember . Eftirfarandi upplýsingar þurfa að koma fram : Nafn hönnuðar / arkitekts Skóli Útskriftarár eða staða náms Hlekkur á vefsíðu Lýsing á verkefni / verkefnum Verðlaun ef við á Rökstuðningur – Hvað gerir verkefnið framúrskarandi ?